2022. szeptember 20-án benyújtott kereset – Trus kontra EUIPO – Unilab (ARTRESAN)
(T-585/22. sz. ügy)
A keresetlevél nyelve: angol
Felek
Felperes: Mariusz Trus (Lublin, Lengyelország) (képviselő: W. Włodarczyk ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Unilab LP (Rockville, Maryland, Egyesült Államok)
Az EUIPO előtti eljárás adatai
A vitatott védjegy jogosultja: fellebbezési tanács előtti eljárásban részt vevő másik fél
A vitatott védjegy: ARTRESAN európai uniós szóvédjegy – 4 304 937. sz. európai uniós védjegy
Az EUIPO előtti eljárás: törlési eljárás
A megtámadott határozat: az EUIPO második fellebbezési tanácsának 2022. július 20-án hozott határozata (R 1428/2020–1 és R 1481/2020-1. sz. egyesített ügyek)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot azon részében, amelyben a szóban forgó védjegyet helyben hagyta az 5. osztályba tartozó „ízületi problémák kezelésére szolgáló kenőcsök; gyógyászati célú étrend-kiegészítők” vonatkozásában;
állapítsa meg a védjegy megszűnését az 5. osztályba tartozó, fent említett áruk vonatkozásában is;
az EUIPO-t és a beavatkozó felet kötelezze a jelen eljárásban és a fellebbezési tanács előtti eljárásban felmerült költségek viselésére.
Jogalapok
Az (EU) 2017/1001 európai parlamenti és tanácsi rendelet 58. cikke (1) bekezdése a) pontjának megsértése;
Az (EU) 2017/1001 európai parlamenti és tanácsi rendelet 94. cikke (1) bekezdésének megsértése.
____________